Na temelju članka 12. Društvenog ugovora- potpuni tekst i Odluke o prikupljanju ponuda za najam stana/kuće Klasa: 372-02/25-02/2 Urbroj: 2181-13-5-02/016-25-2 od 01. rujna 2025. godine Predsjednik Uprave Trogir Holding d.o.o., objavljuje slijedeći:

**J A V N I P O Z I V**

**za prikupljanje ponuda za najam stana/kuće**

1. Pozivaju se vlasnici nekretnina koje su udaljene najviše 3 km od POSLOVNOG OBJEKTA TROGIR HOLDING d.o.o., Put Dobrića 6 Plano, na podnošenje ponuda za najam stana ili kuće radi smještaja **5 (pet) radnika.**
2. Planirano razdoblje trajanja najma je **od 01. listopada 2025. godine do 30. rujna 2026. godine**, uz mogućnost produljenja ugovora.
3. Nekretnina koja se nudi mora uz gore navedeno ispunjavati slijedeće uvjete:
	1. riješeni imovinsko-pravni odnosi (uredan upis vlasništva),
	2. površina stambenog prostora minimalno 50 m2, spavaća soba/sobe sa 5 ležaja, WC/kupaona, perilica rublja, kompletno opremljena kuhinja/dnevna soba s eventualno pripadajućom vanjskom površinom,
	3. Sustav grijanja/hlađenja
	4. Blizina autobusne stanice

1. Na javni poziv se može javiti pravna ili fizička osoba.
2. Ponuda mora sadržavati slijedeće podatke:
	1. Naziv/prezime, ime i sjedište/adresa vlasnika/kontakt telefon te adresa,
	2. adresu stambenog prostora (ulica i kućni broj)
	3. dokaz o vlasništvu nad predmetnim stambenim prostorom (vlasnički list, izvadak iz knjige položenih ugovora)
	4. katastarsku oznaku nekretnine (ili kopija katastarskog plana)
	5. ponudbenu cijenu (sa uključenim svim režijama) izraženu u eurima
3. Svoje ponude ponuditelji moraju dostaviti na adresu: Trogir Holding d.o.o., Put Mulina 2, 21220 Trogir, najkasnije do **08. rujna 2025.** godine do **13** sati bez obzira na način dostave.
4. Ponuditelji će se obavijestiti o ishodu javnog poziva u roku od 15 dana od dana isteka roka za podnošenje ponuda.
5. Između Trogir Holding d.o.o. i vlasnika odabranog stambenog prostora zaključit će se ugovor o najmu stana/kuće u roku od 30 dana od dana isteka roka za podnošenje ponuda.
6. Trogir Holding pridržava pravo poništenja ovog Poziva i neprihvaćanja ponude bilo kojeg ponuditelja bez obrazloženja.
7. Ovaj javni poziv objavljuje se na oglasnoj ploči i internetskoj stranici Trogir Holding d.o.o.